Prva pomoć i humanitarno pravo

Iskustvo koje sam stekla učeći prvu pomoć mi se svidjelo i ono će mi biti potrebo u daljnjem životu. U početku sve je išlo polagano i bilo je puno šale, no kasnije nastupila je ozbiljnost, ako bi se to moglo nazvati ozbiljnošću jer uvijek je netko rekao neku šalu na koju bi se svi smijali i svaki dan se toga prisjećali. Prije sam mislila čim bi čula riječi prva pomoć, prvo što bih pomislila bilo bi „fuujj..krv..bljaak..“, no učeći sve to sada što prvo pomislim je „sreća, ljubav i ono što me ispunjava“.

Došao je polako i taj dan, dan natjecanja i dan odluke. Prvo smo pisali ispit gdje sam se totalno zbunila jer su svi se dogovarali pomoću kemijskih olovki osim naše ekipe koja to nije ni jednom napravila ili nešto drugo. Duže vrijeme smo čekali da bi došli na radilište, ali sve je bilo uredu bez obzira što smo imali par grješčica. Prije nego smo krenuli raditi i pomagati „ozlijeđenim“ osobama bojala sam se da mi neće biti dobro kad budem vidjela ozljede, ali sve je bilo super. Kad su nam sudci rekli greške koje smo napravili ostali članovi ekipe, osim Mije i mene su bili snuždeni. Nas dvije smo još uvijek imale barem onaj mali tračak nade za barem 3. mjesto.

Nakon toga slijedio je ručak i zabava. Plesale smo samo nas dvije dok su ostali šuteći sjedili za stolom ili samo stajali pored nas dvije. U tom trenutku nas nije zanimalo pobijedili ili ne idemo se zabaviti. Došlo je vrijeme dodjela zahvalnica, a zatim nagrada. Čitali su zaporke 4.-18. mjesta. Naša je bila Hanryevi biseri i čim smo čuli da ju nije pročitao počeli smo vrištati i usprkos tome što nam je učiteljica rekla da ništa ne otkrivamo mi smo nastavili. Jednostavno tada nas je obuhvatila velika radost. Rekli su 3. mjesto, a zatim nas kao 2.

Plakali smo i plakali, ali naravno od sreće. Pomogle su silne molitve i krunice noć prije. Učinili smo učiteljicu i školi opet ponosnom čak i ponosnijom nego prošle godine. OMG pa mi idemo u GARDALAND!!! Jedva čekam i nadam se da ćemo tamo susresti nove prijatelje kao i na natjecanju što smo se sprijateljili sa 5. školom iz Vinkovaca i bez obzira što su nam uzeli 1. mjesto sa vrlo malom razlikom, čestitali smo jedni drugima i grlili se.

Možda ću zbog toga učenja prve pomoći nekome jednoga dana spasiti život. Zato vas sve koji želite pozivam da se i vi priključite u daljnjim natjecanjima i „treninzima“.

Iva Rešetar, 7.b razred